Γενικά το βελούδο χρειάζεται προσοχή κατά τον καθαρισμό του για να συνεχίσει να παραμένει όμορφο και ξεχωριστό. Αν θέλετε να αφαιρέσετε τη σκόνη από τη βελούδινη κοσμηματοθήκη σας αλλάξτε το εξάρτημα της ηλεκτρικής σας σκούπας, βάζοντας το μικρό και μαλακό εξάρτημα που αφαιρεί τη σκόνη.
Αν πάλι θέλετε να αφαιρέσετε τυχόν λεκέδες, βρέξτε ένα καθαρό πανάκι με ζεστό νερό και απορρυπαντικό πιάτων και τρίψτε την λερωμένη επιφάνεια. Προσοχή! Μη την τρίψετε έντονα γιατί θα φθείρετε τη βελούδινη επιφάνεια. Τρίψτε, λοιπόν, απαλά μέχρι να φύγει ο λεκές και έπειτα με μια στεγνή πετσέτα μαζέψτε την υγρασία. Τέλος, βουρτσίστε το βελούδο με ένα μαλακό βουρτσάκι για να παραμείνει απαλή η επιφάνεια της κοσμηματοθήκης σας!